જીવિકાના પપ્પા હેમંત મિસ્ત્રીએ ‘મિડ-ડે’ને જણાવ્યું હતું કે ‘મારી દીકરી જીવિકાના ઑપરેશન બાદ ગઈ કાલે સાંજે હૉસ્પિટલમાંથી રજા આપી દેવામાં આવી છે. ગઈ કાલે સ્કૂલ-મૅનેજમેન્ટે મને બોલાવ્યો હતો. સમયસર સારવારના અભાવે જીવિકાની આંગળી લાઇફટાઇમ કપાયેલી રહેશે એ વિશે ડૉક્ટરે મને આપેલી માહિતી મેં સ્કૂલના ચૅરમૅનને આપી છે. મારો હેતુ સ્પષ્ટ છે કે કોઈ પણ સ્ટુડન્ટ સાથે કોઈ પણ ઘટના બને તો સ્કૂલ-મૅનેજમેન્ટે તાત્કાલિક એ વિશે ઘટતું કરવું જોઈએ.’